Masaibu

MASAIBU

Ndoa ya Mwanaidi na Serengo ilikuwa ikiyumbayumba kama mtumbwi unaopigwa
na dhoruba. Serengo alikuwa siye, siye kabisa. Hakuwa yule mwanamume
mwenye mahaba tele kama wakati ule walipokuwa wakichumbiana. Huba yake
ilikuwa imefifia kama umande katika hewa yabisi. Zingepita hata siku
mbili bila ya kumwongelesha mkewe. Chakula chenyewe alikisusia baada ya
juhudi za mkewe kupika na kupakua. Tena si kupika tu kwa mpikaji wa
kawaida ila kule kupika kwa upambe. Wanasema wasemao huko kwenye mwambao
kuwa mwanamke ni upishi. Si kwa mkolezo wa tui na Mpondo wa bizari,
vyote alivifanya mwanaidi.hata maji ya kuogea ya mumewe aliyapondea
iliki na mdalasini ili anukie na kisha taulo yake humfukizia kwa uturi
wa Zenji.

Mwanaidi alikuwa na mwana mchanga aliyeitwa Hamisi. Ingawa Hamisi
alikuwa analialia, hilo halikumfanya Mwanaidi awache kumhudumia mumewe
kama alivyofundwa na kungwi wake wakati alipokuwa akiolewa. Aliyashika
yale mafundisho ya shairi la mwanakupona lililokuwa likiusia lkumhudumia
mume kwa hali na mali na kufwata amri zake. Mwanaidi alikuwa akipigwa na
mumewe kila siku. Yalipita majuma matatu Serengo haonekani nyumbani.
Ilisemekana alikuwa katika mji mwengine ameoa mke mwengine na
kumtelekeza Mwanaidi. Mwanaidi hakuwa na budi ila kufunganya virago
vyake na kurudi kijijini kwao Upanga na kumwachia mamake ulezi wa
mwanaye, naye akajitoma mjini kufanya kazi ya unesi kwani alikuwa na
shahada katika taaluma hiyo.

Bi Kilua alikuwa akiishi na mjukuu wake Hamisi yapata miaka minane sasa
kwa msaada wa Mwanaidi aliyekuwa akituma pesa za matumizi. Bi kilua
alikuwa akimlea Lani, ambaye alikuwa mwana wa mwanaye wa kiume
aliyefariki. Lani na Hamisi walikuwa mabinamu. Lani alikuwa na miaka
ishirini na akisomea katika Chuo Kikuu cha Hazina mjini Nairobi. Hamisi
alikuwa na miaka minane na alikuwa yuko katika shule ya msingi ya
Kaloleni hapo kijijini. Hamisi alioyafurahia maisha yake na nyanyake
akawa ana amani na hata kumzoea bikizee huyu kama mamake. Bi kilua
alikuwa akiugua mara kwa mara naye Hamsi akawa msaada wake
akimkandakanda na kumtumikia hapo nyumbani baada ya kutoka shule.

Likizo ya Lani ilipowadia alirudi nyumbani. Maisha ya Hamisi yalianza
kuwa magumu. Lani alikuwa akiukomea mlango wa chumba chao na kumlawiti
Hamisi kila nyanya yao alipoenda kondeni kulima au mtoni. Hamisi alilia
kwa uchungu ila alikosa msaada. Kila nyanyake aliporudi alijaribu
kumwelezea yaliyomfanyikia ila hakuaminiwa. Alidhaniwa tu kuwa alikuwa
na utoto wa kutunga hadithi zisizoeleweka. Lani alifanya mazoea ya
kumtendea Hamisi mambo haya kwa muda mrefu sana. Hamisi mwenyewe alikuwa
ameshayazoea matendo haya. Hamisi aliendelea na masomo na kufika chuo
kikuu ambako alienda kusomea shahada ya ualimu.

Mambo yalianza kumwendea Hamisi mrama pindi alipojiunga na chuo kikuu.
Mamake alikuwa hatumi hela za matumizi tena. Ada yenyewe alijilipia
kupitia mikopo ya elimu wanaopewa wanafunzi wa vyuo vikuu na serikali.
Mwanaidi alizamia uraibu wa dawa za kulevya kwa mzongo wa mawazo wa
kuachwa na mumewe. Alikuwa kama mwendawazimu na pesa zozote alizopata
alizinunulia dawa za kulevya. Mawasiliano yalikatika baina ya Hamisi na
mamaye kwa kuwa kila Hamisi alipopiga simu aliambulia matusi makali.
Hamisi alianza kuuza mwili wake kwa wanaume wenye magari ili alipwe pesa
iliyomwezesha kujikimu kimaisha hasa kwa chakula.

Hamisi alianza kuugua maradhi ya hapa na pale. Tumbo likawa linamuuma
kila mara na akawa anaendesha kila alapo kitu chochote.Alikuwa amevia na
alikuwa na hulka za kike. Si utembeaji wake wala uzungumzaji wake.
Ulifika wakati ambapo alikuwa kitandani yu hoi, hata akawa hawezi kuzuia
choo. Choo kilikuwa kikimpita kama mwana mchanga. Alipoplekewa hospitali
na wandani wake, aliambiwa kuwa mishipa yake ya kukaza choo ilikuwa
imelegea kwa kuwa aliitumia njia hiyo kwa mambo yanayokinzana na kazi
yake asilia. Hamisi aliugua kwa muda na kisha akakata roho.

Marafiki wa Hamisi walisononeka kwa kifo chake. Hawakuwa wanajua
alichokuwa akitenda kwa kuwa alikuwa msiri sana. Wakati alipokuwa hai,
Hamisi alikuwa akilitumia tabasamu lake kuzigubika na kuzificha shida
zake. Alikuwa anajililia alipokuwa peke yake na kuilaani siku aliyoletwa
duniani alimoteseka. Maisha yake wakati huo yalitegemea huruma za
wanaume aliowaita wapenzi wake. Hata walikuwepo wanafunzi waliosomea
uzamifu na uzamili. Walikuwa watu wenye mapato na magari yao ila
walikuwa tu mashoga walioendeleza dhambi zilizofanywa na kaumu luti
ikawa ni kama historia ya biblia iliyofufuliwa na kuendelezwa katika
karne hii. Kilichoshangaza ni kuwa hawakuwa na wanawake. Iweje mwanamume
mtanashati tena mwenye mali akose kuwatafuta wasichana amfuate mwanamume
mwenzake? Jambo hilo linashangaza sana!